अहमदाबाद: कांग्रेस के साथ आरक्षण फॉमूले पर पहले सहमति और बाद में विवाद होने के बाद पाटीदार अनामत आंदोलन समिति (पास) के नेता हार्दिक पटेल की सोमवार को राजकोट में होने वाली रैली पर सभी की निगाहें जम गई हैं. दरअसल हार्दिक पटेल आज राजकोट में रैली के माध्‍यम से कांग्रेस के फॉर्मूले को सबके समक्ष पेश करने वाले थे. आज ही राजकोट पश्चिम से मुख्‍यमंत्री विजय रूपानी अपना पर्चा दाखिल करने वाले हैं. इस कड़ी में भी इस रैली को अहम माना जा रहा है.